- Hindi News
- National
- कलाली सांवलता कलां में एसडीएम ने किया मुख्यमंत्री स्वावलंबन योजना का शुभारंभ
कलाली सांवलता कलां में एसडीएम ने किया मुख्यमंत्री स्वावलंबन योजना का शुभारंभ
रोहटउपखंड क्षेत्र के कलाली सांवलता खुर्द में बुधवार को एसडीएम जबरसिंह चारण, बीडीओ राकेश जैन, एईएन खम्मूूराम विश्नोई की उपस्थिति में मुख्यमंत्री जल स्वावलंबन योजना का शुभारंभ किया गया कलाली ग्राम पंचायत मुख्यालय से अरटिया मार्ग पर बुधवार को पुरानी नाडी की खुदाई का कार्य शुरू किया गया। खुदाई कार्य में भामाशाह ओमाराम पटेल ने जेसीबी मशीन निशुल्क लगाकर सहयोग किया। नाडी की खुदाई का कार्य पूरा होने पर इसमें पॉलिथीन शीट बिछाई जाएगी, जिससे पानी लंबे समय तक पीने के उपयोगी बना रहेगा। वहीं नाडी क्षेत्र में 400 बीघा के करीब गौचर भूमि है। योजना के तहत नाडी खुदाई होने पर बारिश के दौरान पानी की अच्छी आवक होगी, जिससे ग्रामीणों को जल स्वावलंबन में मदद मिलेगी। इस अवसर पर एसडीएम ने योजना की महता बताई जनसहयोग की अपील की। कलाली गांव में योजना के शुभारंभ पर ग्रामीणों ने 35 हजार रुपए एकत्रित किए, जो योजना के तहत होने वाले काम में उपयोग के दौरान जेसीबी में डीजल आदि के उपयोग में लिए जाएंगे। इस दौरान सरपंच सरदारराम बंजारा, भगाराम सवाईपुरा, जलग्रहण कमेटी के जीताराम भाट चिमनाराम पटेल, ग्राम सेवक नेमाराम मेघवाल सहित बड़ी संख्या में ग्रामीण मौजूद थे। सांवलताखुर्द गांव में भी भामाशाह बाबूलाल चौधरी के सहयोग से नाडी खुदाई का कार्य शुरू करने के साथ योजना का शुभारंभ किया गया। अधिकारियों ने बताया कि कच्चा कार्य जनसहयोग से किया जाएगा। इसमें नरेगा, जल संसाधन विभाग, जलग्रहण कमेटी के माध्यम से योजना के तहत कार्य करवाए जाएंगे। इस अवसर पर सरपंच मिश्रीलाल मेघवाल, ग्रामसेवक, वार्डपंच ग्रामीण मौजूद थे।
रोहट. जलस्वावलम्बन योजना के शुभारम्भ के अवसर पर एसडीएम, बीडीओ ग्रामीण।
tgl_Latn sot_Latn hin_Deva hin_Deva hin_Deva awa_Deva